
2026.gada 4.septembrī Rēzeknes valstspilsētas domes Iepirkumu komisija saņēma jautājumus no ieinteresētā piegādātāja par iepirkuma "Portatīvo datoru uzlādes skapju piegāde Rēzeknes izglītības istādēm" ar id.Nr. RVP 2026/66 tehniskās specifikācijas prasībām.

[bookmark: _Hlk173400967][bookmark: _Hlk173745985]Ieinteresētā piegādātāja jautājums: Lūdzam precizēt iepirkuma visu daļu tehniskajā specifikācijā noteikto prasību:
Esošā redakcija:
"Ietilpība: vismaz 30 portatīvajiem datoriem, kuru ekrāna izmērs ir vismaz 16"."
Ierosinātā redakcija:
"Ietilpība: vismaz 30 portatīvajiem datoriem, kuru ekrāna izmērs ir vismaz 15,6"."
Pamatojums :
Uzlādes skapju galvenais uzdevums ir nodrošināt izglītības iestādēs izmantoto skolēnu portatīvo datoru drošu uzglabāšanu, uzlādi un pārvietošanu. Attiecīgi tehniskajām prasībām jābūt samērīgām ar faktisko izmantošanas mērķi.
Izglītības un zinātnes ministrijas īstenotās izglītības digitalizācijas programmas ietvaros Latvijas skolām piegādātie Chromebook datori ir ar 11,6" un 14" ekrāna izmēriem, piemēram, Acer Chromebook 511, Asus Chromebook CX1 un HP Chromebook 14 G7, kā arī Acer Chromebook 314 ar 14" ekrānu. Līdz ar to skolēnu vajadzībām piegādāto datoru izmērs būtiski nepārsniedz 15,6 collas.
Attiecīgi prasība nodrošināt vismaz 16 collu portatīvo datoru izvietošanu nav tieši saistīta ar to ierīču parametriem, kuru uzglabāšanai un uzlādei šie skapji faktiski paredzēti.
Papildus norādām, ka 15,6 collu portatīvo datoru atbalsts ir viens no visizplatītākajiem standartiem izglītības sektora uzlādes skapju tirgū. Uzlādes skapji, kas paredzēti ierīcēm līdz 15,6 collām, pilnībā nodrošina visas iepirkuma priekšmetam būtiskās funkcijas:
· drošu portatīvo datoru uzglabāšanu;
· vienlaicīgu ierīču uzlādi;
· elektroinstalācijas aizsardzību;
· drošu pārvietošanu un ikdienas ekspluatāciju izglītības iestādēs.
Vienlaikus prasība par vismaz 16 collu portatīvo datoru izvietošanu būtiski sašaurina potenciālo piegādātāju loku, jo virkne Eiropas izglītības iestādēs plaši izmantotu uzlādes skapju modeļu ir paredzēti ierīcēm līdz 15,6 collām. Tādējādi tiek ierobežota konkurence bez objektīvas nepieciešamības un bez papildu funkcionāla ieguvuma Pasūtītājam.
Ievērojot Publisko iepirkumu likumā nostiprinātos vienlīdzīgas attieksmes, konkurences veicināšanas, samērīguma un efektīvas finanšu līdzekļu izmantošanas principus, lūdzam veikt minēto tehniskās specifikācijas precizējumu.
Prasības maiņa no 16" uz 15,6" neietekmēs iepirkuma priekšmeta funkcionalitāti, pilnībā nodrošinās skolēnu lietošanā esošo Chromebook datoru uzglabāšanas un uzlādes vajadzības, vienlaikus veicinot plašāku konkurenci un saimnieciski izdevīgāku piedāvājumu saņemšanu

Atbilde uz jautājumu: Nolūkā veicināt konkurenci starp piegādātajiem, tehniskajā specifikācijā tiks veikti grozījumi, grozot minētās prasības no 16” uz 15,6”.

Iepirkumu komisija informē, ka nolikumā un tehniskajā specifikācijā 09.09.2026. tiks veikti grozījumi, kā rezultātā piedāvājuma atvēršanas termiņš tiks pagarināts.

